CELEX: 62012CB0579
Language: et
Date: 2012-12-11 00:00:00
Title: Kohtuasi C-579/12 RX: Euroopa Kohtu (uuesti läbivaatamisega tegelev koda) 11. detsembri 2012 . aasta otsus, millega vaadatakse uuesti läbi Üldkohtu (apellatsioonikoda) 8. novembri 2012 . aasta otsus kohtuasjas T-268/11 P: komisjon versus Strack

9.3.2013   
            
            
               ET
            
            
               Euroopa Liidu Teataja
            
            
               C 71/6
            
         Euroopa Kohtu (uuesti läbivaatamisega tegelev koda) 11. detsembri 2012. aasta otsus, millega vaadatakse uuesti läbi Üldkohtu (apellatsioonikoda) 8. novembri 2012. aasta otsus kohtuasjas T-268/11 P: komisjon versus Strack
   (Kohtuasi C-579/12 RX)
   (2013/C 71/10)
   Kohtumenetluse keel: saksa
   
      Üldkohtu menetluse pooled
   
   
      Hageja: Euroopa Komisjon
   
      Muu menetlusosaline: Guidu Strack
   
      Uuesti läbivaatamise esemeks olevad küsimused
   
   Uuesti läbivaatamine puudutab järgmisi küsimusi: kas arvestades Euroopa Kohtu praktikat, mis käsitleb tasulist põhipuhkust ja liidu sotsiaalõiguse põhimõtet, mis on sõnaselgelt sätestatud Euroopa Liidu põhiõiguste harta artikli 31 lõikes 2 ning on muu hulgas ette nähtud Euroopa parlamendi ja nõukogu 4. novembri 2003. aasta direktiivis 2003/88/EÜ tööaja korralduse teatavate aspektide kohta (1), valitseb oht, et Euroopa Liidu Üldkohtu 8. novembri 2012. aasta otsus kohtuasjas T-268/11 P: komisjon vs. Strack mõjutab liidu õiguse ühtsust või järjepidevust, kuna apellatsioonikohus tõlgendas:
   
               —
            
            
               Euroopa Liidu ametnike personalieeskirjade artikli 1e lõiget 2 nii, et see ei hõlma direktiivis 2003/88 sätestatud tööaja korralduse, eelkõige tasustatud põhipuhkusega seotud nõudeid, ning
            
         
               —
            
            
               sellest tulenevalt personalieeskirjade V lisa artiklit 4 nii, et õigus kanda üle selles sättes seatud piirist rohkem põhipuhkust on ainult siis, kui tegemist on takistusega ametniku teenistusest sõltuvatel põhjustel.
            
         Euroopa Liidu Kohtu põhikirja artiklis 23 nimetatud isikutel ning Euroopa Liidu Üldkohtu menetluse pooltel on õigus esitada Euroopa Liidu Kohtule kirjalikke seisukohti nimetatud küsimuste kohta ühe kuu jooksul alates käesoleva otsuse kättetoimetamisest.
   
      (1)  ELT L 299, lk 9.